আবু বকর সিদ্দিকী (পীর)
মোহাম্মদ আবু বকর সিদ্দিকী আল কুরাইশী ভারতের পশ্চিমবঙ্গের একজন বিখ্যাত পীর ছিলেন। তিনি ফুরফুরা দরবার শরীফের প্রতিষ্ঠাতা পীর ছিলেন, যা দুই বাংলার মুসলিমদের নিকট ধর্মীয় তীর্থস্থান বলে বিবেচিত হয়। তাঁকে ধর্মীয় অবদানের জন্য আমীরে শরীয়ত বলে অভিহিত করা হয়।[তথ্যসূত্র প্রয়োজন] এছাড়া উনাকে চতুর্দশ হিজরীর মুজাদ্দিদ মনে করা হয়। । বাংলা ও ভারতের প্রত্যন্ত অঞ্চলে ইসলামি শরীয়ত ও তরীকত প্রচার, ওয়াজ-নসিহত, মসজিদ ও মাদ্রাসা প্রতিষ্ঠা, পত্রপত্রিকা প্রকাশ ও শিক্ষা বিস্তারে উল্লেখযোগ্য অবদান রেখেছেন। ধারণা করা হয়, তিনি ইসলামের প্রথম খলীফা আবু বকরের বংশের বিখ্যাত ছিলেন।